title: Erebuni
text: Erebuni gan Argishti I gazik bak -782 AGJ zo zabduyur.  Tice venta yoltkirafa gu Arin Berd vamoe azeka ke Aras kuksa zo vegeduyur, zanudatason va sayakafa ralma is nendatason va lentefa jowa ke Urartu gazaxo.  Ton « envayana wetce ristulaf is alkaf avegap dem gazapafu kelu » zo pimtayar.  Sedme Margarit Israelyan, Argishti I gazik va vegedura va Erebuni bokayar radimida va gola lente Yerevan is talte Sevan uzda al levrotiyir. Daginik gralomeyen ( ayikye lidam ayikya ) bal banyon tawuk ta vegedura va widava zo malsaveyed.